นิกเกอิปิดลบ 40.91 จุด หลังนักลงทุนเทขายทำกำไร
นิกเกอิปิดลบ 40.91 จุด หลังนักลงทุนเทขายทำกำไร
24 มี.ค. 2558

ดัชนีนิกเกอิตลาดหุ้นโตเกียวปิดปรับตัวลงในวันนี้ โดยดัชนีนิกเกอิปรับตัวลง 40.91 จุด หรือ 0.21% ปิดที่ 19,713.45 จุดเพราะได้รับแรงกดดันจากการร่วงลงของตลาดหุ้นนิวยอร์กเมื่อคืนนี้ และหลังจากเอชเอสบีซีรายงานว่า ดัชนีผู้จัดการฝ่ายจัดซื้อ (PMI) ภาคการผลิตเบื้องต้นของจีนชะลอตัวลง ซึ่งส่งผลให้นักลงทุนเทขายทำกำไร
ตลาดหุ้นโตเกียวถูกกดดันจากแรงเทขายตั้งแต่ช่วงเช้า เนื่องจากนักลงทุนเทขายทำกำไรหลังจากที่ดัชนีนิกเกอิพุ่งขึ้นเกือบ 7% แตะระดับสูงสุดในรอบ 15 เดือนเมื่อเดือนที่แล้ว
ตลาดได้รับแรงกดดันหลังจากเอชเอสบีซี โฮลดิงส์ เปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตเบื้องต้นของจีนในเดือนมี.ค.ลดลงแตะ 49.2 ซึ่งเป็นระดับต่ำสุดในรอบ 11 เดือน จาก 50.7 ในเดือนก.พ. โดย PMI เดือนมี.ค.ออกมาสวนทางกับที่นักวิเคราะห์คาดว่าจะขยายตัวขึ้นเล็กน้อย
หุ้นจีเอส ยัวซา ซึ่งเป็นผู้ผลิตแบตเตอรี ร่วงลง 3.1% หลังจากบริษัทปรับลดคาดการณ์ผลกำไรตลอดปี 2558 เนื่องจากบริษัทในเครือประสบภาวะขาดทุน
               